**E L Ő T E R J E S Z T É S**

**Szombathely Megyei Jogú Város Közgyűlésének 2025. szeptember 29-i ülésére**

**Javaslat költségvetési intézmények alapítói okiratának módosítására**

**I.**

A család- és gyermekjóléti alapellátásokat 2025. április 1. napjától Vasszécseny Község Önkormányzatához tartozó Sorkifalud, Nemeskolta és Gyanógeregye községek vonatkozásában a Pálos Károly Szociális Szolgáltató Központ és Gyermekjóléti Szolgálat (a továbbiakban: Központ) biztosítja. Vasszécseny Község Önkormányzata és Szombathely Megyei Jogú Város Önkormányzata (a továbbiakban: Önkormányzat) között a család- és gyermekjóléti feladatok ellátására létrejött feladatellátási megállapodás módosítása 2025. április 7. napján aláírásra került. Tekintettel a feladatellátási megállapodás módosítására, fentiek alapján szükségessé vált a Központ Alapító okiratának módosítása.

Az intézmény 2025. április 17. napjától hatályos Alapító okiratának 4.4. pontjában lévő táblázat a „107070 Menekültek, befogadottak, oltalmazottak ideiglenes ellátása és támogatása” sorral egészül ki. Az Alapító okirat 4.5. pontjában „A költségvetési szerv illetékessége, működési területe:” a „Család és Gyermekjóléti Szolgálat” tekintetében Vasszécseny Község Önkormányzata, mint Közös Önkormányzati Hivatal „Sorkifalud, Nemeskolta, Gyanógeregye” településekkel egészül ki. Továbbá az Alapító okirat 5.2. pontjában a táblázat 3. sorában a „közfoglalkoztatási jogviszony” jogszabályi megjelölése a „2011. évi CVI. törvény a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról” szóló jogszabályra módosul. A Központ Alapító okirata, Módosító okirata az előterjesztés mellékletét képezi.

**II.**

A bölcsődei feladatok ellátását 2017. március 31. napjától Gencsapáti község vonatkozásában a Szombathelyi Egyesített Bölcsődei Intézmény (a továbbiakban: Intézmény) biztosítja. Szombathely Megyei Jogú Város Közgyűlése a 154/2025. (V.29.) Kgy. számú határozatával döntött arról, hogy az Önkormányzat, valamint Gencsapáti Község Önkormányzata között a bölcsődei feladatok ellátására megkötött feladat-ellátási megállapodás 2025. szeptember 1. napjától megszűntetésre kerüljön azzal, hogy a már jogviszonyban lévő, Gencsapátiban lakóhellyel rendelkező kisgyermekek esetében a bölcsődei ellátást továbbra is biztosítja. Tekintettel a feladatellátási megállapodás megszűntetésére, fentiek alapján szükségessé vált az Intézmény Alapító okiratának módosítása. Az intézmény 2025. április 17. napjától hatályos Alapító okiratának 4.5. pontjában „A költségvetési szerv illetékessége, működési területe:” megnevezésű pontjából Gencsapáti település törlésre kerül. Továbbá az alapító okirat 5.2. pontjában a táblázat 3. sorában a „közfoglalkoztatási jogviszony” jogszabályi megjelölése a „2011. évi CVI. törvény a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról” szóló jogszabályra módosul. Az Intézmény Alapító okirata, Módosító okirata az előterjesztés mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2025. szeptember 16.**

 **/: Dr. Nemény András:/**

**HATÁROZATI JAVASLAT**

**…/2025. (IX. 29.) Kgy. számú határozat**

1. Szombathely Megyei Jogú Város Közgyűlése a Pálos Károly Szociális Szolgáltató Központ és Gyermekjóléti Szolgálat 25686-64/2025. iktatószámú Módosító okiratát az előterjesztés 1. számú melléklete, a módosítással egységes szerkezetbe foglalt 25686-65/2025. iktatószámú Alapító okiratát az előterjesztés 2. számú melléklete szerinti tartalommal jóváhagyja.
2. Szombathely Megyei Jogú Város Közgyűlése a Szombathelyi Egyesített Bölcsődei Intézmény 25243-47/2025. iktatószámú Módosító okiratát az előterjesztés 3. számú melléklete, a módosítással egységes szerkezetbe foglalt 25243-48/2025. iktatószámú Alapító okiratát az előterjesztés 4. számú melléklete szerinti tartalommal jóváhagyja.
3. A Közgyűlés felhatalmazza a polgármestert a Módosító okiratok aláírására és felkéri azoknak a Magyar Államkincstárhoz történő benyújtására.

**Felelősök:** Dr. Nemény András, polgármester

 Dr. László Győző, alpolgármester

 /A végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője,

Sebestyén Bianka, a Szombathelyi Egyesített Bölcsődei Intézmény vezetője/

**Határidő:** azonnal /1. és 2. pont vonatkozásában/

 2025. október 15. /3. pont vonatkozásában/